ai4bharat/Pralekha huggingface dataset:
माहिती आणि प्रसारण मंत्रालय
जन भागीदारीच्या भावनेने आझादी का अमृत महोत्सव साजरा होणार
दूरदर्शन आणि आकाशवाणीवर स्वातंत्र्य दिनाचे संपूर्ण दिवस विशेष प्रसारण
आकाशवाणीचा ‘आझादी का सफर आकाशवाणी के साथ’ हा कार्यक्रम 16 ऑगस्टला प्रसारित होणार
डीडी न्यूज वर क्षेत्रनिहाय विशेष कार्यक्रम
भारतीय देशभक्तीपर चित्रपटांचा तीन दिवसीय चित्रपट महोत्सव
भारतीय स्वातंत्र्याची 75 वर्षे साजरी करण्यासाठी आयोजित केलेल्या आझादी का अमृत महोत्सव या कार्यक्रमासाठी व्यापक सहभाग आणि जागृती करण्याकरिता माहिती आणि प्रसारण मंत्रालयाने जन भागीदारी आणि जन चळवळीच्या भावनेने हा महोत्सव साजरा करण्यासाठी कल्पक कार्यक्रमांची मालिका आयोजित केली आहे. नव भारताची वाटचालीत देशभक्ती आणि त्याग भावनेचे स्मरण करण्यामध्ये जन सहभाग सुनिश्चित करण्याचा यामागचा उद्देश आहे. विविध प्रकार आणि माध्यमांद्वारे देशभरात माध्यम विभागानी कार्यक्रमांची मालिका आखली आहे.
स्वातंत्र्य लढ्यातल्या अनाम वीर यांच्यासह स्वातंत्र्य सैनिकांच्या योगदानाचे स्मरण करणारा कार्यक्रम हा या कार्यक्रमाचा मुख्य भाग आहे.आकाशवाणी 16 ऑगस्ट 2021 पासून राष्ट्रीय आणि प्रादेशिक वाहिन्यांवर ‘आझादी का सफर आकाशवाणी के साथ’ हा अनोखा कार्यक्रम करणार आहे. स्वातंत्र्य सैनिक आणि दिवसाच्या प्रमुख ऐतिहासिक आणि राजकीय घडामोडी यावर पाच मिनिटांचा कॅप्सूल आधारीत हा दैनिक कार्यक्रम सकाळी 8:20  आणि सकाळी 8:50 मधून प्रसारित होईल. जन भागीदारीची भावना अधिक बळकट करत आकाशवाणीने 16 ऑगस्ट 2021 पासून राष्ट्रीय आणि प्रादेशिक अमृत महोत्सव संकल्पना प्रश्न मंजुषा  आयोजित केली आहे.
16 ऑगस्ट 2021 पासून डीडी नेटवर्कवर त्या दिवसाच्या महत्वाच्या ऐतिहासिक आणि राजकीय घडामोडीचे वर्णन करणाऱ्या पाच मिनिटांच्या कॅप्सूल सादर करणार आहे. डीडी न्यूजवर सकाळी 8:55 ला आणि डीडी इंडियावर सकाळी 8:30 ला दररोज हा कार्यक्रम होणार आहे. देशभक्ती आणि त्याग यावर आधारित चित्रपट दूरदर्शन दाखवणार आहे. हिंदुस्थान की कसम,तिरंगा हे चित्रपट 15 ऑगस्ट 2021 ला दाखवण्यात येतील. स्टार्ट अप, संरक्षण,अंतराळ आणि ऐतिहासिक कायदे यावर आधारित क्षेत्रनिहाय विशेष मालिका प्रसारणाला सुरवात झाली आहे. स्वातंत्र्य दिनी डीडी संपूर्ण दिवस विशेष कव्हरेज सुनिश्चित करणार असून लाल किल्यावरुन थेट प्रसारणासह महत्वाच्या प्रसंग दाखवणारे विशेष कार्यक्रम दाखवण्यात येतील.
गांधी, मेकिंग ऑफ महात्मा, घरे बैरे यासारखे नावाजलेले चित्रपट एनएफडीसीच्या वतीने ओटीटी मंचावर www.cinemasofindia.com 15 ते 17 ऑगस्ट 2021 पर्यंत दाखवणार आहे. याच काळात चित्रपट प्रभागानेही भारतीय स्वातंत्र्य लढा आणि स्वातंत्र्य सैनिक समर्पित तीन दिवसीय चित्रपट महोत्सव आयोजित केला आहे. व्यापक प्रेक्षकापर्यंत पोहोचण्यासाठी देशभरातल्या विविध संस्थांच्या समन्वयाने हा महोत्सव आयोजित केला जाईल.
भारतीय स्वातंत्र्य लढ्याच्या विविध पैलूंची माहिती देण्यासाठी मंत्रालयाचे सोशल मिडिया मंच माहितीपर दृक्श्राव्य आशयाच्या माध्यमातून लोकांपर्यंत पोहोचत आहेत. युवा आणि मुलांच्या सहभागासाठी इंटरनेट वापर कर्त्यांकडून विविध संकल्पनांवर आधारित व्हिडीओ आमंत्रित करण्यात आले असून या मंचावर ते दाखवले जातील.
माहिती आणि प्रसारण मंत्रालय
केंद्रीय मंत्री अनुराग सिंह ठाकूर यांनी मुंबईत माहिती आणि प्रसारण मंत्रालयाच्या माध्यम कार्यालयांच्या कामकाजाचा आणि स्वच्छता मोहीम 2.0 अंतर्गत सुरु असलेल्या उपक्रमांचा घेतला आढावा
मुंबई, 14 नोव्हेंबर 2022
केंद्रीय माहिती आणि प्रसारण आणि युवा आणि क्रीडा व्यवहार मंत्री अनुराग सिंह ठाकूर यांनी आज मुंबईतील आकाशवाणी, दूरदर्शन, फिल्म्स डिव्हिजन आणि पत्र सूचना कार्यालयाच्या प्रादेशिक कार्यालयांना भेट देऊन तेथील कामकाजाचा आढावा घेतला. आपल्या दोन दिवसांच्या मुंबई दौऱ्यात ठाकूर यांनी स्वच्छता 2.0 मोहिमेअंतर्गत माहिती आणि प्रसारण मंत्रालयाच्या माध्यम कार्यालयांमध्ये सुरु असलेल्या उपक्रमांचा आढावा घेतला आणि देशात सर्वत्र जलदगतीने सुरु असलेल्या स्वच्छता मोहिमेचा वेग कायम ठेवण्याचे आवाहन सर्व अधिकारी आणि कर्मचाऱ्यांना केले.
केंद्रीय मंत्र्यांनी सर्वप्रथम चर्चगेट येथील आकाशवाणी प्रसारण भवनाला भेट दिली, आणि विविध कार्यालयांमध्ये फिरून त्यांच्या कामांचा आढावा घेतला. केंद्रीय मंत्री ठाकूर यांनी वरळी येथील दूरदर्शन केंद्र आणि मरीन लाईन्स येथील पत्र सूचना कार्यालयातील अधिकारी आणि कर्मचाऱ्यांसोबत आढावा बैठका घेतल्या. त्यांनी संपूर्ण परिसराचा फेरफटका मारला आणि तेथील स्वच्छता उपक्रमांबाबत माहिती घेतली. तसेच त्यांनी डॉ. जी. देशमुख मार्गावरील फिल्म्स डिव्हिजनलाही भेट दिली. या सर्व कार्यालयांमध्ये उपलब्ध जागेचे प्रभावी व्यवस्थापन करावे, अशी सूचना त्यांनी केली. स्वच्छता कृती मोहिमेचा एक भाग म्हणून, ठाकूर यांनी सर्व संबंधितांना अनावश्यक कागदपत्रे, फाईल्स काढून टाकण्याचे आणि भंगार साहित्याचा लिलाव करण्याचे निर्देश दिले. सर्व अधिकाऱ्यांनी शक्य तितक्या उत्कृष्ट पद्धतीने नागरिकांशी संवाद साधावा असे आवाहन माहिती आणि प्रसारण मंत्र्यांनी केले.
यावेळी माहिती आणि प्रसारण मंत्रालयाच्या पश्चिम विभागाच्या महासंचालक मोनिदीपा मुखर्जी, आकाशवाणी आणि दूरदर्शनचे पश्चिम विभागाचे अतिरिक्त महासंचालक जुगल चंदिरा आणि माहिती आणि प्रसारण मंत्रालयाचे संबंधित सर्व वरिष्ठ अधिकारी उपस्थित होते.
आपल्या मुंबई दौऱ्यात केंद्रीय मंत्री अनुराग ठाकूर काल 'हिमाचल मित्र मंडळ' संस्थेच्या 71 व्या स्थापना दिन सोहळ्यात सहभागी झाले. मुंबईत राहणाऱ्या हिमाचल प्रदेशच्या नागरिकांना त्यांनी शुभेच्छा दिल्या.
कार्यक्रमादरम्यान त्यांनी संस्थेच्या सन्माननीय सदस्यांना जीवनगौरव पुरस्कार प्रदान केले. हिमाचल मित्र मंडळ ही धर्मादाय संस्था 1952 मध्ये स्थापन झाली असून ही संस्था हिमाचल प्रदेशातील संस्कृतीला प्रोत्साहन देणे, गरजूंना वैद्यकीय मदत, विद्यार्थ्यांना शिष्यवृत्ती आणि कर्करोग ग्रस्त आणि त्यांच्या कुटुंबातील सदस्यांना मोफत निवास व्यवस्था पुरवणे इत्यादी कार्य सातत्याने करत आहे.PIB Mumbai | RT/S.Tupe/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 127
अल्पसंख्यांक मंत्रालय
राष्ट्रीय अल्पसंख्याक आयोगाने आज नवी दिल्लीत ‘संविधान दिन’ साजरा केला
नवी दिल्ली, 26 नोव्हेंबर 2021
राष्ट्रीय अल्पसंख्याक आयोगाने आज नवी दिल्ली येथे अध्यक्ष इक्बाल सिंग लालपुरा आणि सदस्य केसरी कैखुशरु यांच्या उपस्थितीत ‘संविधान दिन’ साजरा केला. याप्रसंगी, संसदेच्या मध्यवर्ती सभागृहात सुरु असलेल्या कार्यक्रमाचे थेट प्रक्षेपण दाखवण्यात आले आणि सर्व अधिकारी आणि कर्मचाऱ्यांनी राष्ट्रपती राम नाथ कोविंद, उपराष्ट्रपती एम. व्यंकय्या नायडू, पंतप्रधान नरेंद्र मोदी आणि इतर मान्यवर वक्त्यांचे प्रेरणादायी भाषण ऐकले. संविधानाच्या उद्देशिकेचे सामूहिक वाचन आणि राष्ट्रगीत गायनाने कार्यक्रमाची सांगता झाली.
G.Chippalkatti/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 137
पंतप्रधान कार्यालय
राष्ट्राध्यक्ष पुतिन आणि पंतप्रधानांमध्ये दूरध्वनी संवाद
नवी दिल्ली, 23 मे 2019
रशियाचे राष्ट्राध्यक्ष ब्लादिमीर पुतिन यांनी आज पंतप्रधान नरेंद्र मोदी यांना दूरध्वनी करुन सार्वत्रिक निवडणुकांमध्ये त्यांनी मिळवलेल्या यशाबद्दल त्यांचे अभिनंदन केले.
दोन्ही देशांमधल्या नागरिकांमधली वर्षानुवर्षांची मैत्री पंतप्रधान अधिक घट्ट करतील आणि दोन्ही देशांना एकत्र बांधणारी विशेष आणि विशेषाधिकारित सामरिक भागीदारी अधिक वृद्धिंगत करतील असा विश्वास राष्ट्राध्यक्ष पुतिन यांनी व्यक्त केला.
शुभेच्छांबद्दल पंतप्रधानांनी राष्ट्राध्यक्ष पुतिन यांचे आभार मानले. दोन्ही देशांमधले वाढते सहकार्य आणि गेल्या काही महिन्यात पुतिन यांच्यासोबतच्या वैयक्तिक संवादाचा पंतप्रधानांनी उल्लेख केला. भारत आणि रशिया यांच्यातली काळाच्या कसोटीवर उतरलेली मैत्री आणि वर्षानुवर्षांची द्विपक्षीय भागीदारी अधिक वृद्धिंगत करण्यासाठी राष्ट्राध्यक्ष पुतिन यांच्यासोबतच्या आगामी भेटीची आपण वाट पाहत असल्याचे पंतप्रधानांनी सांगितले.
N.Sapre/S.Kakade/D.Rane
(Visitor Counter : 60
नागरी उड्डाण मंत्रालय
उडान योजने अंतर्गत 405 विमानतळ
नवी दिल्ली, 14 मार्च 2022
देशाच्या विविध भागांमधल्या हवाई वाहतुकीला चालना देण्यासाठी आणि सर्वसामान्य जनतेला किफायतशीर दरात हवाई प्रवास करणे शक्य व्हावे या उद्देशाने नागरी हवाई वाहतूक मंत्रालयाने, प्रादेशिक कनेक्टीव्हिटी योजना- उडान  21-10-2016 ला सुरु केली. उडान ही बाजारपेठ लक्षात घेऊन चालणारी योजना आहे. उडान अंतर्गत मार्गात समाविष्ट करण्यात आलेल्या आणि आरसीएस अर्थात प्रादेशिक कनेक्टीव्हिटी योजनेअंतर्गत कार्ये सुरु करण्यासाठी सुधारणा/विकास यांची आवश्यकता लागणाऱ्या विमानतळांचा ‘सेवांचा काहीसा अभाव असणारे विमानतळ पुनरुज्जीवन’ योजने अंतर्गत विकास करण्यात येत आहे. याची अंमलबजावणी करणाऱ्या भारतीय विमानतळ प्राधिकरणाने,उडान अंतर्गत आरसीएस उड्डाणाकरिता 154 आरसीएस विमानतळ निश्चित केले असून यामध्ये 14 जल विमानतळ आणि 36 हेलीपॅडचा समावेश आहे. भारतीय विमानतळ प्राधिकरणाने 948 मार्ग निश्चित केले असून त्यापैकी 09.03.2022 पर्यंत 405 मार्ग कार्यान्वित झाले आहेत.यामध्ये 65 विमानतळ असून यामध्ये 8 हेलीपोर्ट आणि 2 जल विमानतळांचा समावेश आहे. कमी वर्दळीच्या आणि सेवा काही प्रमाणात कमी असलेले विमानतळ/हेलीपोर्ट/जल विमानतळ यांना
प्रोत्साहन देण्यासाठी व्यवहार्यता तफावत निधी बरोबरच केंद्र, राज्य सरकारे आणि विमानतळ ऑपरेटर द्वारे निवडक विमान कंपन्या ऑपरेटरना इतर सवलतीही देण्यात येत आहेत.
उडान योजनेला 2016 मध्ये सुरवात करताना केंद्र सरकारने, प्रादेशिक कनेक्टीव्हिटी मार्गाअंतर्गत 500 ते 600 किमी अंतरासाठी एका आसनाच्या दरासाठी 2500 रुपयांची मर्यादा घातली होती. उडान योजनेंतर्गत देण्यात आलेल्या सूत्रानुसारच्या निर्देशांकसूचीला अनुसरून ही मर्यादा आहे.
नागरी हवाई वाहतूक राज्यमंत्री जनरल व्ही के सिंह  यांनी आज राज्य सभेत लेखी उत्तरात ही माहिती दिली.
S.Patil/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 232
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशातील उपलब्धतेची अद्ययावत माहिती
राज्ये आणि केंद्रशासित प्रदेशांना सुमारे 184.86 कोटी लसीच्या मात्रा केल्या उपलब्ध
राज्ये आणि केंद्रशासित प्रदेशांकडे अजूनही 15.95 कोटींपेक्षा अधिक लसीच्या न वापरलेल्या उपउक्त मात्रा शिल्लक
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
केंद्र सरकारने सुमारे 184.86 कोटी  लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
15.95 कोटी  न वापरलेल्या उपयोगी मात्रा राज्ये आणि केन्द्र शासित प्रदेशांकडे शिल्लक आहेत.
|
|
VACCINE DOSES
|
|

|
|
SUPPLIED
|
|
1,84,86,85,495
|
|
BALANCE AVAILABLE
|
|
15,95,39,716
माहिती आणि प्रसारण मंत्रालय
औरंगाबाद आकाशवाणीच्या वृत्त विभागाच्या वतीने ‘आजादी का अमृत महोत्सव’ व्याख्यानमालेचे आयोजन
केंद्रीय अर्थ राज्यमंत्री डॉ. भागवत कराड यांच्या हस्ते सोमवारी उद्घाटन
औरंगाबाद, 29 ऑगस्ट 2021
भारतीय स्वातंत्र्याच्या अमृतमहोत्सवी वर्षानिमित्त आकाशवाणी औरंगाबाद केंद्राच्या वृत्त विभागाच्यावतीने 3 सप्टेंबरपासून ‘आजादी का अमृत महोत्सव’ व्याख्यानमाला सुरू करण्यात येत आहे. या व्याख्यानमालेचे सोमवार, 30 ऑगस्ट रोजी सकाळी 9 वाजता केंद्रीय अर्थ राज्यमंत्री डॉक्टर भागवत कराड यांच्या हस्ते होत आहे. खासदार सय्यद इम्तियाज जलील यांची यावेळी विशेष उपस्थिती राहणार आहे.
इंग्रजाचे देशात आगमन झाल्यापासून स्वातंत्र्य मिळेपर्यंतचा संपूर्ण भारतीय स्वातंत्र्य चळवळीचा इतिहास या व्याख्यानमालेतून जनतेपर्यंत पोहोचवला जाणार आहे. त्याचबरोबर स्वातंत्र्य प्राप्तीनंतर देशाने विविध क्षेत्रात केलेल्या प्रगतीचाही आढावा या व्याख्यानमालेतून घेतला जाणार आहे. जवळपास 100 भागांची ही व्याख्यानमाला राहणार असून आठवड्यातून दोन दिवस तिचं आकाशवाणी औरंगाबाद केंद्रावरून प्रसारण होईल. दर मंगळवारी आणि शुक्रवारी संध्याकाळी 6 वाजून 35 मिनिटांनी प्रसारीत होणारी हा व्याख्यानमाला पुढील स्वातंत्र्य दिन 15 ऑगस्ट 2022 पर्यंत चालणार आहे.
या व्याख्यानमालेत मराठवाड्यासह राज्यातील इतिहासाचे अभ्यासक, तत्त्ववेत्ते आणि चिंतक सहभागी होऊन वेगवेगळ्या विषयांवर व्याख्यान देणार आहेत. सर्व व्याख्यानाचा ऑडिओ हा ‘आकाशवाणी समाचार औरंगाबाद’ या युट्यूब चॅनलवरदेखील उपलब्ध असणार आहे. ज्यांना रेडिओवर ऐकणे शक्य नाही, त्यांना या सुविधेचा लाभ घेता येईल. श्रोत्यांनी या कार्यक्रमाचा लाभ घेण्याचे आवाहन आकाशवाणी औरंगाबाद केंद्राच्यावतीने करण्यात आले आहे.
याच कार्यक्रमात औरंगाबादच्या वृत्तविभागाला 40 वर्ष पुर्ण झाल्यानिमित्त काढण्यात आलेल्या ‘अवलोकन चाळिशीचे’ या ई- पुस्तकाचे प्रकाशन मंत्री डॉक्टर भागवत कराड यांच्या हस्ते होणार आहे. गेल्या 40 वर्षांत आकाशवाणीच्या वृत्त विभागात कार्य केलेल्या लोकांनी सांगितलेल्या आठवणी या ई-पुस्तकात संकलित करण्यात आलेल्या आहेत.
S.Thakur/ P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 119
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशातील उपलब्धतेची अद्यावत माहिती
राज्ये आणि केंद्रशासित प्रदेशांना सुमारे 193.53 कोटी पेक्षा अधिक लसीच्या मात्रा केल्या उपलब्ध
राज्ये आणि केंद्रशासित प्रदेशांकडे अजूनही 9.22 कोटींपेक्षा अधिक लसीच्या न वापरलेल्या उपयोगी मात्रा, शिल्लक
नवी दिल्ली, 18 जुलै 2022
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसींचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,93,53,58,865
|
|
BALANCE AVAILABLE
|
|
9,22,40,825
केंद्र सरकारने सुमारे 193.53  कोटी लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
9.22 कोटी पेक्षा अधिक  न वापरलेल्या उपयोगी मात्रा राज्ये आणि केंद्रशासित प्रदेशांकडे शिल्लक आहेत.S.Tupe/V.Yadav/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 86
अर्थ मंत्रालय
प्राप्तिकर विभागाचे पुण्यामध्ये छापे
प्राप्तिकर विभागाने 25 नोव्हेंबर 2021 रोजी पुण्यामधल्या दुग्ध व्यवसाय आणि दुग्ध उत्पादनांशी संबंधित एका नामवंत समूहावर छापे घातले आणि शोध आणि जप्ती प्रक्रिया राबवली. या छाप्यांतर्गत देशभरातील 6 शहरांमध्ये असलेल्या 30 पेक्षा जास्त संकुलांमध्ये शोधमोहीम राबवण्यात आली.
या तपासादरम्यान अनेक आक्षेपार्ह कागदपत्रे आणि कर चुकवल्याचे पुरावे सापडले आहेत आणि ते जप्त करण्यात आले आहेत. या पुराव्यांच्या प्राथमिक छाननीदरम्यान हे स्पष्ट दिसून आले की बनावट खरेदी, बेहिशोबी रोख रकमेद्वारे विक्री, रोख रकमेच्या कर्जाचे व्यवहार आणि त्यांचा चुकारा, स्पष्टीकरण देता न येणारे रोखीचे कर्जव्यवहार इत्यादी गैरप्रकाराचा अवलंब करून करपात्र रक्कम लपवण्यात आली. त्याच प्रकारे पशुधनाची विक्री किंवा मृत्यू दाखवून नुकसान झाल्याचे चुकीचे दावे करण्याच्या प्रकारांची देखील दखल घेण्यात आली आहे.
तसेच संबंधित समूहाने आपल्या करपात्र उत्पन्नात विशिष्ट कपातीचा दावा करण्यासाठी योग्य प्रकारची आणि स्वतंत्र खातेवह्या ठेवल्या नसल्याचे उघड करणारे पुरावे देखील सापडले आहेत.
या शोधमोहिमेत रोख रक्कम आणि स्पष्टीकरण नसलेले दागिने असे मिळून सुमारे 2.50 कोटी रुपयांची सामग्री जप्त करण्यात आली. तर काही बँक लॉकरची तपासणी अद्याप बाकी आहे. या शोधमोहिमेत आतापर्यंत 400 कोटी रुपयांहून जास्त बेहिशोबी उत्पन्नाची माहिती मिळाली आहे. पुढील तपास सुरू आहे.
आरोग्य आणि कुटुंब कल्याण मंत्रालय
कोविड-19 अद्ययावत स्थिती
देशव्यापी लसीकरण मोहिमेअंतर्गत आतापर्यंत 35.75 कोटी लसींच्या मात्रा देण्यात आल्या
गेल्या 24 तासांत भारतात कोविडचे 34,703 नवे रुग्ण आढळले आहेत, गेल्या 111 दिवसांतील ही सर्वात कमी संख्या
भारतातील उपचाराधीन रुग्णांच्या संख्येत घट झाली असून ती 4,64,357 इतकी झाली आहे, गेल्या 101 दिवसांतील ही सर्वात कमी संख्या
सध्या एकूण रुग्णांच्या प्रमाणात उपचाराधीन रुग्णांचे प्रमाण 1.52% इतके आहे
आतापर्यंत देशभरात एकूण 2,97,52,294 जण कोविडमुक्त झाले आहेत
गेल्या 24 तासांत 51,864 जण कोविडमुक्त झाले आहेत
दैनंदिन रुग्णसंख्येपेक्षा दैनंदिन बरे होणाऱ्या रुग्णांची संख्या सलग 54 व्या दिवशी अधिक
रुग्ण बरे होण्याचे एकूण प्रमाण 97.17% पर्यंत वाढले आहे.
साप्ताहिक पॉझिटीव्हीटी दर 5% पेक्षा कमी असून, सध्या तो 2.40% इतका आहे.
दैनंदिन पॉझिटिव्हीटीचा दर 2.11% वर आला असून सलग 15 दिवसांपासून हा दर 3% पेक्षा कमी
देशात कोविड चाचण्यांची क्षमता लक्षणीयरित्या वाढलेली आहे- आतापर्यंत एकूण 42.14 कोटी चाचण्या करण्यात आल्या
पंतप्रधान कार्यालय
आंतरराष्ट्रीय अभिलेखागार दिनानिमित्त पंतप्रधानांनी संग्रह करण्याच्या महत्त्वावर दिला भर
नवी दिल्ली, 9 जून 2023
पंतप्रधान नरेंद्र मोदी यांनी आपला समृद्ध वारसा आणि ज्ञान जतन करण्यासाठी योग्य संग्रह करण्याची गरज आणि भूमिका अधोरेखित केली आहे.
आंतरराष्ट्रीय अभिलेखागार दिनानिमित्त भारतीय राष्ट्रीय अभिलेखागार संस्थेने आयोजित केलेल्या प्रदर्शनासंबंधी एका ट्विट संदेशाला प्रतिसाद देताना पंतप्रधानांनी ट्विट केले:
"योग्यरित्या संग्रह राखणे हा आपला समृद्ध वारसा आणि ज्ञान जतन करण्याच्या आमच्या वचनबद्धतेचा पुरावा आहे. संग्रह करणे हे सुनिश्चित करते की भविष्यातील पिढ्या भूतकाळाशी संबंध जोडू शकतील आणि आमच्या सामूहिक बुद्धिमत्तेची वृद्धी कायम राखू शकतील. राष्ट्रीय इतिहासाचे परिश्रमपूर्वक रक्षण करणार्या अभिलेखागारांना आपल्या हृदयात जतन करू या."S.Patil/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
विज्ञान आणि तंत्रज्ञान मंत्रालय
सरकार संपत्ती आणि रोजगार निर्माण करण्यासाठी उद्योग-संचालित स्टार्ट-अप्सना देणार प्रोत्साहन -केंद्रीय मंत्री डॉ जितेंद्र सिंह
नवी दिल्ली, 26 फेब्रुवारी 2023
संपत्ती आणि रोजगार निर्माण करण्यासाठी सरकार उद्योग-संचालित स्टार्ट-अप्सना प्रोत्साहन देणार असल्याचे प्रतिपादन केंद्रीय विज्ञान आणि तंत्रज्ञान राज्यमंत्री  ; भू - विज्ञान राज्यमंत्री ; पंतप्रधान कार्यालय, कार्मिक, सार्वजनिक तक्रारी, पेन्शन, अणुऊर्जा आणि अंतराळ राज्यमंत्री डॉ जितेंद्र सिंह यांनी केले.
ते आज राष्ट्रीय प्रतिरक्षा विज्ञान संस्था, , दिल्ली येथे जैवतंत्रज्ञान विभागाच्या 37 व्या स्थापना दिनाच्या कार्यक्रमाला प्रमुख पाहुणे म्हणून संबोधित करत होते. स्टार्ट-अप्सची भरभराट टिकवून ठेवण्यासाठी उद्योग क्षेत्राने समान भागीदारी आणि जबाबदारीसह समान योगदान देण्याचे आवाहन डॉ जितेंद्र सिंह यांनी केले.
उद्योगाने जर सुरुवातीपासूनच संकल्पना /विषय/ उत्पादन मध्यवर्ती ठेवून सरकारशी जुळणारी नि:पक्षपाती गुंतवणूक केली तर स्टार्ट-अप शाश्वत बनतील, असेही ते म्हणाले. देशात “नवोन्मेषी परिसंस्थेला ” प्रोत्साहन देण्यासाठी पंतप्रधान नरेंद्र मोदी यांच्या सरकारमध्ये निधीची अडचण येणार नाही, असे आश्वासन त्यांनी दिले.
भारत जागतिक जैव-उत्पादन केंद्र बनण्याच्या तयारीत आहे आणि 2025 पर्यंत जगातील पहिल्या 5 देशांमध्ये स्थान मिळवेल, असा विश्वास त्यांनी व्यक्त केला.
डॉ जितेंद्र सिंह यांनी भारताच्या स्वत:च्या रेणू विकासाची बाजू मांडली आणि भारतीय समस्यांसाठी भारतीय उपाय योजले पाहिजेत यावर भर दिला. जैवतंत्रज्ञान हे उद्याचे तंत्रज्ञान आहे कारण माहिती तंत्रज्ञान क्षेत्र आधीच त्याच्या संपृक्ततेच्या टप्प्यावर पोहोचले आहे, असे त्यांनी सांगितले. जैवतंत्रज्ञान ही अमृत काळातील अर्थव्यवस्थेची गुरुकिल्ली ठरेल असे ते म्हणाले. भारताला जगातील आघाडीचे राष्ट्र बनविण्यावरही सिंह यांनी भर दिला.S.Kane/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 111
आरोग्य आणि कुटुंब कल्याण मंत्रालय
भारतातील सक्रिय रुग्णसंख्येत लक्षणीय घट, 138 दिवसांनंतर ती 4.03 लाखांवर
नवी दिल्ली, 6 डिसेंबर 2020
भारतातील सक्रिय रुग्णसंख्या लक्षणीय कमी होऊन ती आज 4.03 लाख  इतकी झाली आहे. 138 दिवसांनंतर हा सगळ्यात कमी दर आहे.
मागील नऊ दिवसांमधील सातत्य कायम ठेवत, भारतात गेल्या 24 तासात दैनंदिन नव्या रुग्ण संख्येपेक्षा रोज बरे होणाऱ्या रुग्णांच्या संख्येची नोंद झाली आहे.
36,011 लोक कोविड बाधित आढळले, तेव्हा याच काळामध्ये 41,970 नव्याने बऱ्या होणाऱ्या रुग्णांची नोंद करण्यात आली होती.
गेल्या सात दिवसांत प्रति दशलक्ष लोकसंख्येमागे नवीन रुग्णसंख्या 186 इतकी आहे. ही जगात सर्वांधिक कमी संख्या आहे.
एकूण बरे झालेल्या रुग्णांच्या संख्येने 91 लाखांचा  टप्पा पार केला आहे.
76.6% ही नव्याने बरे झालेली रुग्ण संख्या 10 राज्ये/केंद्रशासित प्रदेश यांमधील आहे, अशी नोंद करण्यात आली आहे. दिवसात मोठ्या संख्येने रुग्ण बरे होण्याची नोंद, महाराष्ट्रात 5,834 इतक्या नव्याने बरे झालेल्या रुग्णांच्या संख्येची करण्यात आली आहे.
75.70 % नवीन रुग्ण संख्या ही 10 राज्य / केंद्राशासित प्रदेश यांमधील आहे.
केरळमध्ये दैनंदिन सर्वाधिक नव्या 5,848 इतक्या रुग्णांची नोंद करण्यात आली आहे. त्याखालोखाल महाराष्ट्रात 4,922 इतक्या नव्या रुग्णांची नोंद आहे.
गेल्या 24 तासात 482 नवीन मृत्यूंची नोंद करण्यात आली आहे.
दहा राज्ये / केंद्रशासित प्रदेश यामध्ये 79.05% नोंद आहे. महाराष्ट्रात सर्वाधिक  मृत्यू नोंदविले गेले.
मागील आठवड्यात भारतात प्रति दशलक्ष लोकसंख्येमागे दररोज नोंद करण्यात आलेल्या मृत्यूंची नोंद  ही जगातील सर्वात कमी संख्येपैकी आहे.M.Chopade/S.Shaikh/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधान नरेंद्र मोदी आणि फिलीपिन्सचे राष्ट्राध्यक्ष महामहीम फर्डिनांड मार्कोस ज्युनियर यांच्यात दूरध्वनीद्वारे संवाद
नवी दिल्ली, 5 ऑगस्ट 2022
पंतप्रधान नरेंद्र मोदी यांनी आज फिलीपिन्सचे राष्ट्राध्यक्ष महामहीम फर्डिनांड मार्कोस ज्युनियर यांच्याशी दूरध्वनीवरून संवाद साधला. फिलीपिन्सचे सतरावे राष्ट्राध्यक्ष म्हणून निवड झाल्याबद्दल पंतप्रधानांनी महामहीम फर्डिनांड मार्कोस ज्युनियर यांचे अभिनंदन केले.
दोन्ही नेत्यांनी द्विपक्षीय सहकार्यातील अनेक मुद्द्यांचा आढावा घेतला आणि अलिकडच्या वर्षांत दोन्ही देशांमधील वेगाने वाढणाऱ्या सहकार्याबद्दल समाधान व्यक्त केले.
पंतप्रधानांनी, भारताच्या पूर्वेकडील राष्ट्रांना प्राधान्य देण्याच्या ऍक्ट इस्ट धोरणानुसार फिलीपिन्सचे महत्व अधोरेखित केले, भारताच्या हिंद प्रशांत क्षेत्राबाबतच्या दृष्टीकोनाबद्दल माहिती दिली आणि दोन्ही राष्ट्रातले संबंध अधिक दृढ करण्याची इच्छा व्यक्त केली.
पंतप्रधानांनी राष्ट्राध्यक्ष फर्डिनांड मार्कोस ज्युनियर यांना फिलीपिन्सच्या विकासासाठीच्या त्यांच्या योजना आणि प्रकल्पांमध्ये भारताचा पूर्ण पाठींबा असेल असे आश्वासन दिले.
S.Patil/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
रेल्वे मंत्रालय
पीयुष गोयल यांनी रेल्वे मालवाहतूक आणि पार्सल सेवेसाठी मजबूत भागीदारीसंदर्भात देशातील आघाडीच्या कुरिअर/ पुरक सेवा प्रदात्यांसोबत बैठक घेतली
रेल्वेकडून कुरिअर/पुरक सेवा प्रदात्यांना विश्वसनीय, जलद, परवडणारी आणि हाताळण्यास सुलभ पार्सल सेवा दिली जाणार
नवी दिल्ली, 3 सप्टेंबर 2020
रेल्वे, वाणिज्य आणि उद्योगमंत्री पीयुष गोयल यांनी रेल्वे मालवाहतूक आणि पार्सल सेवेसाठी मजबूत भागीदारीसंदर्भात देशातील आघाडीच्या कुरिअर/ पुरक सेवा प्रदात्यांसोबत बैठक घेतली.
बैठकीदरम्यान, रेल्वे पूरक सेवा/ कुरिअर सेवा प्रदात्यांना विश्वसनीय, जलद, परवडणारी, हाताळण्यास सुलभ अशी पार्सल सेवा पुरवण्यास तयार असल्याचे सांगण्यात आले.
भारतीय रेल्वेमार्फत खासगी पार्सल सेवांचा व्यवसाय वाढविण्याच्या उपायांवर चर्चा करण्यासाठी बैठक बोलविण्यात आली होती.
उत्तम नियमावलीवर जलद काम करण्यासाठी आणि कार्यसुलभतेसाठी, रेल्वेचे अधिकारी आणि पूरक सेवा/कुरिअर सेवांचे प्रतिनिधी यांच्या संयुक्त कार्यगटाची स्थापना करण्यात येणार आहे.
याप्रसंगी बोलताना मंत्री म्हणाले, सर्वांसाठी शाश्वत व्यवसाय विकास साध्य करण्यासाठी सर्वांच्या सोयीचे उपाय शोधले पाहिजेत.
भारतीय रेल्वेने 22.03.2020 ते 02.09.2020 या काळात 5,292 पार्सल रेल्वे चालवल्या, ज्यापैकी 5,139 रेल्वेंसाठी नियोजीत वेळापत्रक होते. या रेल्वेंमध्ये एकूण 3,18,453 टन मालांची वाहतूक करण्यात आली आणि यापासून 116.19 कोटी रुपये उत्पन्न मिळाले.
उल्लेखनीय बाब म्हणजे, ऑगस्ट 2020 मध्ये भारतीय रेल्वेने 94.33 दशलक्ष टन मालवाहतूक केली, जी गेल्यावर्षीच्या याच महिन्यातील मालवाहतुकीपेक्षा अधिक आहे. 451.38 दशलक्ष टन वजन मालवाहतूक एकूण 1,41,049 रेक्समधून 25.03.2020 ते 01.09.2020 या काळात करण्यात आली. भारतीय रेल्वेने दिलेल्या सवलतींमुळे रेल्वे मालवाहतुकीला चांगला प्रतिसाद मिळत आहे. मालवाहतुकीसंबंधीच्या सुधारणा आगामी शून्याधारीत वेळापत्रकात समाविष्ट केल्या जातील.
M.Chopade/S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 111